laion/Wikipedia-Exotic huggingface dataset:
Robert Rosen

Robert Rosen (27. juuni 1934 New York – 28. detsember 1998 Rochester) oli ameerika biofüüsik ja bioloogiateoreetik. Ta õppis Chicago Ülikoolis ja töötas samas koos Nicolas Rashevsky'ga. Hiljem töötas ta Buffalo Ülikoolis ja Dalhousie Ülikoolis. Buffalo Ülikoolis puutus ta kokku samuti seal töötanud Ludwig von Bertalanffy'ga. Ta peamiseks uurimisvaldkonnaks oli matemaatiline bioloogia. Rosen, Robert 1978. Fundamentals of Measurement and Representation of Natural Systems. New York: Elsevier Science. Rosen, Robert 1985. Anticipatory Systems: Philosophical, Mathematical and Methodological Foundations. New York: Pergamon Press. Rosen, Robert (ed.) 1985. Theoretical Biology and Complexity: Three Essays on the Natural Philosophy of Complex Systems. Academic Press. Rosen, Robert 1988. Constraints and the origin of life. In: Kull, Kalevi; Tiivel, Toomas (eds.), Lectures in Theoretical Biology. Tallinn: Valgus, 22–26. Rosen, Robert 1991. Life Itself: A Comprehensive Inquiry into the Nature, Origin, and Fabrication of Life. New York: Columbia University Press. Rosen, Robert 1999. Essays on Life Itself. New York: Columbia University Press. Rosen, Robert 2012. Anticipatory Systems: Philosophical, Mathematical and Methodological Foundations. 2nd ed. New York: Pergamon Press. Rosen, Robert 1984. Organismi mõistest. Eesti Looduseuurijate Seltsi Aastaraamat 69: 19–25. Rosen, Robert 2006. Churchi-Pythagorase tees. (Hein, Kalle, tõlk.) Akadeemia 18(12): 2728–2749. Kull, Kalevi 2006. Robert Rosen. Akadeemia 18(12): 2749–2752. Mihai Nadini eessõna raamatus Rosen 2012: xix.
Bismarck (Põhja-Dakota)

Bismarck on linn Ameerika Ühendriikides, Missouri jõe kaldal, Põhja-Dakota osariigi pealinn ja Burleigh' maakonna halduskeskus. Linn asutati 14. mail 1872, algselt oli linna nimeks Edwinton. 1873. aastal nimetati ümber Saksamaa liidukantsler Otto von Bismarcki järgi, kui Northern Pacific Railway hakkas linna lähedal ehitama raudteed. Uue nimega loodeti linna meelitada saksa immigrante. Elanike arv on 61 300 (2010). 2016 U.S. Gazetteer Files Explore Census Data – Bismarck city, North Dakota, vaadatud 20.11.2021. 2020 United States Census, vaadatud 1.01.2022.  Bismarck (Põhja-Dakota) – pildid, videod ja helifailid Wikimedia Commonsis
RDS

RDS (ingl k Radio Data System) on raadioandmesüsteem, mis võimaldab esitada raadio näidikul tekstina mitmesugust infot. RDSi algne versioon valmis 1984. aastal ja Euroopa Ringhäälingute Liit (EBU) kehtestas vastava standardi (kehtiv versioon IEC 62106:2009). Esialgu oli süsteem mõeldud kasutamiseks ainult autoraadiotes, nimelt automaatseks ümberlülitamiseks ühelt, edasiliikumisel halveneva kuuldavusega saatjalt teisele, tugevama signaaliga saatjale, mis edastab sama saatevõrgu programmi, aga ka saatja nime kuvamiseks ja liiklussaadete ning -teadete edastamiseks. RDSi andmed edastatakse 26-bitiste plokkide kaupa, milles on 16 andmebitti (RDS Data) ja 10 ülekandevigade korrigeerimise bitti (CRC); need võimaldavad korrigeerida kuni 5 bitti igas plokis ilma, et andmeid peaks uuesti saatma. Neli 26-bitist plokki moodustavad grupi ja sisaldavad seega 104 bitti. Saatjas muudetakse nende bittide taktis abikandesageduse amplituudi. Abikandesageduseks on 57 kHz, mis on 19-kilohertsise piloottooni kolmas harmooniline (piloottooni vajatakse stereosignaali ülekandmiseks, vt stereodekooder). See abikandesageduslik signaal lisatakse multiplekssignaalile, mis sisaldab vasaku ja parema kanali audiosignaali. Multiplekssignaaliga sagedusmoduleeritakse ultralühilainesaatja raadiosagedust. RDSi vorming annab võimaluse realiseerida mitmesuguseid funktsioone, mille hulgast raadioprogrammide edastajad teevad valiku vastavalt oma vajadustele ja eesmärkidele. Saatja poolt edastatavaid RDS-koode on võimelised töötlema raadiovastuvõtjad tähisega RDS. Kõik RDS-vastuvõtjad näitavad RDS-koode edastava jaama või saatevõrgu nime (kooditähis PS); nimesse mahub kuni 8 märki (tähte, numbrit, tühikut). Sõltuvalt vastuvõtja otstarbest ja keerukusest edastatakse ka raadioteksti (RT), kellaaega (CT) jt. Kõige rohkem RDSi võimalusi rakendavad autoraadiod. Tabelis on toodud laiemalt kasutatavad RDSi funktsioonid. PTY-funktsiooniga raadiod võimaldavad raadiojaamu valida nende sisu järgi mitmekümne programmitüübi hulgast, näiteks: Uudised (News) Päevasündmused (Current Affairs) Informatsioon (Information) Sport (Sport) Haridus (Education) Teadus (Science) Kultuur (Culture) Jutuprogrammid (Varied Speech) Popmuusika (POP Music) Rokkmuusika (Rock Music) Kerge muusika (Easy Listening) Klassikaline muusika (Serious Classics) Muu muusika (Other Music) Reading and decoding RDS [ http://www.rhm.ee/raadio/rds.html RDS] [ http://www.lr.ttu.ee/~ivom/IRO0070/11.%20loeng%20-%20Raadiovastuvõtja%20lisaahelad.pdf Raadiovastuvõtja lisaahelad]
M30

M30 või M-30 võib tähistada mitmeid objekte: 122 mm haubits 1938 M-30 oli Nõukogude Liidu kerge välihaubits. BMW M30 on BMW toodetud mootor. Messier 30 (M30) on kerasparv Kaljukitse tähtkujus.
Saksa

Sõna "Saksa" või "saksa" võib tähendada: Saksamaad Saksa küla Rapla maakonnas Kehtna vallas endist Saksa küla Tartu maakonnas Luunja vallas
Firebug

Firebug on veebiarendustööriist Firefoxi brauserile. See võimaldab redigeerida, jälgida ja siluda brauseris avatud lehekülje HTML-i, CSS-i ja JavaScripti. What is Firebug? Firebugi ametlik koduleht
Stratopaus

Stratopaus on atmosfäärikiht stratosfääri ja mesosfääri vahel kõrgusel 45–55 km. Stratosfääris õhutemperatuur kõrgusega kasvab ning jõuab lokaalse maksimumini stratopausis (umbes 0 °C (275 K). Õhurõhk on stratopausis umbes 1/1000 õhurõhust meretasemel. Stratopaus esineb ka teiste planeetide atmosfääris. Атмосфера - условное деление на слои Inge Roos. Biosfääri, litosfääri ja hüdrosfääri iseloomustus. Atmosfäär ja osoonikihi kaitse.[alaline kõdulink]
XSL

XSL (Extensible Stylesheet Language) on selliste programmeerimiskeelte pere üldnimetus, mis tegelevad XML-dokumentide teisendamise ja kuvamisega. Selliseid keeli on kolm: XSLT (XSL Transformations) – reeglistik XML-dokumendi sisu ja struktuuri teisendamisreeglite kirjeldamiseks, reeglid pannakse kirja XML-dokumendi kujul. XSLT levinud kasutusalasid on XML-kujul olevate andmete teisendamine HTML-iks, et neid veebibrauseris kasutajale loetavamal kujul kuvada. XSLT reeglistiku alusel suudavad XML-i HTML-iks teisendada kõik levinud brauserid. XSL-FO (XSL Formatting Objects) – reeglistik XML-dokumentide visuaalse kujutamise kirjeldamiseks, reeglite kogum on ise samuti XML-dokument. XSL-FO kõige levinum kasutusala on XML-dokumendi automaatne teisendamine PDF-iks mõne vastava teisendusprogrammi abil. Erinevalt CSS-ist on teisendamine on kaheastmeline – esmalt teisendatakse XML universaalsele vahekujule XML-FO, mis kirjeldab dokumendi lehekülgi ja andmete paigutust nendel. Teine teisendus teisendab XML-FO mõnda levinud failivormingut – näiteks PDF-failiks, PNG-failiks või RTF-failiks. XPath (XML Path Language) – keel adresseerimaks XML-dokumendi sees mingit konkreetset dokumendiosa, XPathi süntaksit kasutab ka XSLT. XML-dokument on puukujuline andmestruktuur ja XPathi abil saab adresseerida selle puu iga oksa või lehte. XPath on kasutusel rakendustes, kus toimub XML-ide töötlemine, seda kasutatakse XML-dokumendist väärtuste lugemisel, sealsete andmete muutmisel ja lisamisel. Nimetust XSL kasutatakse praktikas mõnikord XSLT asemel, mõnikord mõistetakse selle all XSLT ja XSL-FO reeglistike ühendit. XML CSS "XSLT Browsers". W3Schools (inglise). Originaali arhiivikoopia seisuga 16. märts 2010. Vaadatud 5. aprillil 2010. Sissekanne saidil data2 type.de (saksa keeles) XSL-FO ja XSLT info ja õpetused (saksa keeles)
Prototüüp (täpsustus)

Prototüüp on millegi alg- või põhitüüp, mudel, või millegi eeskuju. Prototüüp võib olla: Tarkvara prototüüp (Infotehnoloogia: Tarkvara arendus) Tööstusdisaini prototüüp (Tööstusdisain vt ka Kasulik mudel) Makett ehk ehitise prototüüp (Arhitektuur) Kirjanduslik prototüüp on tegelikult elanud või elav inimene, kelle elukäiku ja iseloomujooni on kirjanik teose tegelast luues kasutanud
Tarkvara prototüüp

Tarkvara prototüüp on kergekaaluline vahend testimaks tarkvara kasutajaliidest, funktsionaalsust, algoritmi vms enne tervikliku tarkvaratoote valmistama asumist. Prototüüpimise eesmärk on aidata klientidel ja arendajatel aru saada loodava süsteemi vajadustest. Sketsh ehk visand on disaineri või kujundaja viimistlemata visiooni edastamiseks visuaalselt oma ideid kliendile. Prototüüp, millega saab kiiresti läbi mängida graafilise kasutajaliidese interaktsioone ja elementide paiknemist. Graafilise kasutajaliidese näide pildina. Koosneb HTML-ist, CSS-ist, JavaScriptist, piltidest ja muust vajalikust. On lihtsa vaevaga kasutatav graafilise kasutajaliidesena loodavale tarkvarale. Ian Sommerville. "Software Prototyping (slaidid)". Software Engineering, 6th edition. Originaali arhiivikoopia seisuga 19. aprill 2003.
Explorer

tehnika Explorer oli USA esimene edukas katse tehiskaaslase orbiidile lähetamiseks. Explorer oli laev, mis uppus 24. novembril 2007. Ford Explorer on Fordi SUV-klassi auto. tarkvara Internet Explorer on Microsofti poolt arendatav veebibrauser. Windows Explorer on alates Windows 95-st Windowsi koosseisus olev failihaldur. kultuur Gibson Explorer on Gibson Guitar Corporationi elektrikitarr.
1999. aasta laskesuusatamise maailmameistrivõistlused

1999. aasta laskesuusatamise maailmameistrivõistlused olid 34. maailmameistrivõistlused laskesuusatamises, mis toimusid 5.–14. veebruarini Kontiolahtis Soomes. MM-võistlused pidid toimuma 5.–14. veebruarini Soomes Kontiolahtis. Kuid väga külma (kuni −25 °C) ilma tõttu olid stardid edasi lükatud. Sportlased pidid mitmeid päevi ootama ja olid teadmatuses, kas võistlused Kontiolahtis toimuvad või viiakse need edasi teise kohta. Rahvusvaheline Laskesuusatamise Liidu (IBU) president Anders Besseberg eelistas oodata lõpuni. 11. veebruaril toimus nõupidamine MM-võistluste organiseerimiskomitee ja IBU esindajatega, kus võeti vastu otsus järele jäänud kolma päeva jooksul pidada ära sprindi, jälitussõidu ja teatesõidu võistlused, kui ilm seda lubab. Eraldistardist ja ühisstardist maailmameistri väljaselgitamise sõit otsustati pidada maailma karikasarja etapil 11.–13. märtsini Holmenkollenis. Algselt USA-s Lake Placidis või Kanadas Val Cartieris plaanitud Kontiolahti MM-il ära jäänud distantside sõitmisest loobuti, kuna mitme riigi koondised ei plaaninud nendest MK-etappidest osa võtta. 12. veebruaril tõusis õhutemperatuur ainult kuni −15 °C ja avanes võimalus sprindi distantsidel võistlused ära pidada. Kuid tugev tuul ja lumesadu segasid paljudel sportlastel näidata võimetekohaselt lasta. Siiski õnnestus kolmel päeval võistelda, ärajäänud distantsidel selgitati maailmameistrid Holmenkollenis hooaja MK-sarja viimasel etapil. Meestest oli kõige edukam sportlane sakslane Sven Fischer, kes võitis kaks kulda ja ühe hõbemedali. Naistest oli parim Olena Subrilova Ukrainast kolme kuld- ja ühe pronksmedaliga. Subrilova näitas MM-il väga head taset just suusatamises, sest vaatamata möödalaskudele jälitus- ja ühisstardiga sõidus ei suutnud keegi teda edestada. Alates sellest hooajast ei kuulunud MM-i programmi meeskonna ja naiskonna sõit, mille asemele tuli ühisstardist sõit. Kuupäev: 12. veebruar Osavõtjaid: 81 Maailmameister 1997: Wilfried Pallhuber Ametlikud tulemused Kuupäev: 13. veebruar Osavõtjaid: 58 Maailmameister 1998: Vladimir Dratšov Ametlikud tulemused Kuupäev: 13. märts Osavõtjaid: 25 Ametlikud tulemused Kuupäev: 11. märts Osavõtjaid: 81 Maailmameister 1997: Ricco Groß Ametlikud tulemused Kuupäev: 14. veebruar Osavõtjaid: 18 võistkonda Maailmameister 1997:  Saksamaa Ricco Groß Peter Sendel Sven Fischer Frank Luck Ametlikud tulemused Kuupäev: 12. veebruar Osavõtjaid: 63 Maailmameister 1997: Olga Romasko Ametlikud tulemused Kuupäev: 13. veebruar Osavõtjaid: 44 Maailmameister 1997: Magdalena Forsberg Ametlikud tulemused Kuupäev: 13. märts Osavõtjaid: 25 Ametlikud tulemused Kuupäev: 11. märts Osavõtjaid: 64 Maailmameister 1997: Magdalena Forsberg Ametlikud tulemused Kuupäev: 14. veebruar Osavõtjaid: 13 võistkonda Maailmameister 1997:  Saksamaa Uschi Disl Simone Greiner-Petter-Memm Katrin Apel Martina Zellner Ametlikud tulemused
1995. aasta laskesuusatamise maailmameistrivõistlused

1995. aasta laskesuusatamise maailmameistrivõistlused olid 30. maailmameistrivõistlused laskesuusatamises, mis toimusid 16.–19. veebruarini Anterselvas Itaalias. Kuupäev: 18. veebruar Osavõtjaid: 84 võistlejat Riike: Maailmameister 1993: Mark Kirchner Kuupäev: 16. veebruar Osavõtjaid: 83 võistlejat Riike: Maailmameister 1993: Andreas Zingerle Kuupäev: 19. veebruar Osavõtjaid: 23 võistkonda Maailmameister 1993:  Itaalia Wilfried Pallhuber, Johann Passler, Pieralberto Carrara, Andreas Zingerle Kuupäev: 14. veebruar Osavõtjaid: 22 võistkonda Maailmameister 1994:  Itaalia Pieralberto Carrara, Hubert Leitgeb, Andreas Zingerle, Wilfried Pallhuber Kuupäev: 18. veebruar Osavõtjaid: 76 võistlejat Riike: Maailmameister 1993: Myriam Bédard Kuupäev: 16. veebruar Osavõtjaid: 78 võistlejat Maailmameister 1993: Petra Behle Kuupäev: 19. veebruar Osavõtjaid: 18 võistkonda Maailmameister 1993:  Tšehhoslovakkia Jana Vapenikova, Jirina Pelcova, Iveta Roubickova, Eva Hakova Kuupäev: 14. veebruar Osavõtjaid: 17 võistkonda Maailmameister 1994: Valgevene Natalja Permjakova, Natalja Rõženkova, Irina Kokujeva, Svetlana Paramõgina
Tõnu Naissoo

Tõnu Naissoo (sündinud 18. märtsil 1951 Tallinnas) on eesti helilooja ning džässpianist-klahvpillimängija. Tõnu Naissoo alustas klassikalise klaveri õpinguid kuueaastaselt Tallinna Muusikakoolis, mille lõpetas 1970. aastal muusikateooria erialal. Edasi õppis Tallinna Riiklikus Konservatooriumis, mille lõpetas 1982. aastal kompositsiooni erialal Eino Tambergi klassis, ja Berklee Muusikakolledžis USA-s. Esimene suurem etteaste avalikkuse ees oli 16-aastaselt rahvusvahelisel džässifestivalil "Tallinn 1967". Mängis 1971 Vadim Viadro kvartetis ja Ganelini-Tarassovi duos. Aastatel 1972–1976 mängis klahvpille estraadiansamblis Laine. Ta on töötanud muusikaõpetajana Soomes (1991–1992), aastast 1999 Georg Otsa nimelises Tallinna Muusikakoolis ning aastast 2001 Eesti Muusika- ja Teatriakadeemias. Teinud koostööd näiteks järgmiste muusikute ja ansamblitega: Gebhard Ullman, Ryo Kawasaki, Michel Marre, Yves Teicher, Jens Winther, Bob Moses, Dennis Rowland, Ted Curson, Vladimir Tarasov, Ulf Krokfors, Brian Melvin, UMO Big Band, Adam Makowicz, John Taylor ja New York Voices. Tõnu Naissoo on kirjutanud peamiselt filmi- ja teatrimuusikat, kuid ka arvukalt muusikat džässansamblitele ja -orkestritele, koorilaule ja kammermuusikat. Esineb nii sooloartistina kui ka endanimelise trioga. 2011 Eesti Muusikanõukogu muusikapreemia (Eesti džässi suurkuju) 2017 Eesti Kultuurkapitali helikunsti sihtkapitali aastapreemia (rikkalikud džässiaastad: 50 aastat viljakat loomingulist tegevust heliloojana ja džässpianistina, traditsioonide järjepidevuse hoidjana) 2020 Valgetähe V klassi teenetemärk 2023 elutööpreemia "Panuse eest Eesti Jazzi arengusse" aastatepikkuse töö ning jazz-muusika populariseerimise eest. Tõnu Naissoo isa oli helilooja Uno Naissoo. Kroonika. Georg Otsa nimelise Tallinna Muusikakooli veebisait. Eesti riiklike teenetemärkide kavaleride andmebaas presidendi kantselei kodulehel (president.ee). Tõnu Naissoo andmebaasis MusicBrainz (inglise keeles) Tõnu Naissoo Trio andmebaasis MusicBrainz (inglise keeles)
Édouard Lucas

François Édouard Anatole Lucas (4. aprill 1842 Amiens – 3. oktoober 1891 Pariis) oli prantsuse matemaatik. Lucas on tuntud eelkõige Fibonacci jada uurimise tõttu, millega seotud Lucas' jada on tema järgi nimetatud. Ta lõi valemi, mille tulemusel tuli käibele Fibonacci jada termin nth. Lucas' jadas on iga liige kahe eelneva summa: 2 , 1 , 3 , 4 , 7 , 11 , 18 , 29 ,   … . {\displaystyle 2,\;1,\;3,\;4,\;7,\;11,\;18,\;29,\ \ldots .} Fibonacci jadas on samamoodi iga liige kahe eelneva summa, kuid jada ise on teistsugune: 0 , 1 , 1 , 2 , 3 , 5 , 8 , 13 , 21 , 34 , 55 , 89 , 144 , 233 , 377 , 610 ,   … . {\displaystyle 0,\;1,\;1,\;2,\;3,\;5,\;8,\;13,\;21,\;34,\;55,\;89,\;144,\;233,\;377,\;610,\ \ldots .} faktoriaal Fibonacci arvud Lucas' teoreem
Dokumendi tüübi definitsioon

Dokumendi tüübi definitsioon ehk DTD (inglise keeles Document Type Definition) on ühe SGML rakenduse märgendite lõplik loetelu koos kirjeldusega, kooskõlas SGML-i eeskirjadega. HTML XHTML XML
Believe (Dima Bilani album)

"Believe" on Venemaa laulja ja laulukirjutaja Dima Bilani viies stuudioalbum ja esimene ingliskeelne album. See avaldati 2009. aastal Venemaal. Albumi nimilugu on 2008. aasta Eurovisiooni lauluvõistluse võidulaul "Believe". "Automatic Lady" "Don't Leave" (produtsent Timbaland) "Amnesia" (produtsent Timbaland, autorid Ryan Tedder ja Jesse McCartney) "Number 1 Fan" (produtsent Timbaland) "Believe" (produtsent Timbaland) "Lonely" (produtsent Timbaland) "Mistakes" "Lady" "Anythin 4 Love" (koos D.O.E.-ga) "Porque Aun Te Amo" (produtsent Rudy Perez) "In Circles" (produtsent Timbaland) "Between The Sky And Heaven" "Это Была Любовь" (Remix) "Lady" (Voguesound Remix) "Lady" (Opera Club Remix)
World Wide Web Consortium

World Wide Web Consortium ehk W3C on rahvusvaheline organisatsioon, mille missiooniks on viia veeb tema täieliku potentsiaalini, arendades protokolle ja juhtnööre, mis kindlustavad veebi pikaajalise kasvu. W3C asutas 1994 oktoobris Tim Berners-Lee. W3C juhid on veebi looja Tim Berners-Lee ja Jeffrey Jaffe W3C CEO. W3C liikmed ja avalikkuse esindajatena kutsutud eksperdid osalevad töörühmades, mis koostavad W3C veebistandardeid. ActivityPub HTML XHTML CSS SVG XML MathML XSL RDF DOM WCAG W3C. "W3C Mission". W3C. "Facts About W3C". World Wide Web Consortiumi koduleht
Lääne malevkond

Lääne malevkond on Kaitseliidu Tallinna maleva territoriaalne allüksus, mis on kasvanud välja II malevkonna Mustamäe rühmast. Lääne malevkond tegutseb Mustamäe ja Haabersti linnaosas Tallinnas. Malevkonna pealik on erukapten Rein Luhaorg. Enne teist maailmasõda puudus Tallinna maleval territoriaalne allüksus praegusel Lääne malevkonna alal. Praegused Mustamäe ja Õismäe linnaosad asusid Harjumaal. Eesti Kodanike Komitee algatusel loodi 1990. aasta kevadel praeguse malevkonna aladel 2 rühma - 10. aprill Mustamäe rühma, pealikuks Eduard Nikkari ja 26. aprill Lilleküla rühm, pealikuks Tõnu Orav. Hiljem loodi eraldi Õismäe jagu Indrek Kiveriku juhtimisel ja 1991. aastal Veskimetsa jagu Ahti Juhe juhtimisel. 31. mai 1991 liideti Tallinna I ja II malevkond ning 30. märts 1992. aastal moodustati Mustamäe kompanii. 9.aprill 1992 määrati Lilleküla rühma kaitseliitlased Mustamäe kompanii koosseisu ja 23. aprill 1992 moodustati iseseisev Õismäe rühm. Kompaniiga liitusid ka aktiivsed liikmed hääbuvast Kodukaitsest. 1993. aasta detsembris seoses Tallinna administratiivse ümberjaotamisega moodustati Lääne kompanii, mille baasil KL ülema käskkirjaga 13. juunist 1994 nr 89 moodustati Lääne malevkond. Pealikuks määrati vanemveebel Sven-Harry Raabe ja pealiku abi kt-ks Toivo Silm. Sisuliselt tähendas see toonase Mustamäe kompanii ümbernimetamist Lääne kompaniiks. Raabe oli Lääne malevkonna pealik aastatel 1993–2002.[viide?] Lääne kompaniisse kuulus toona Mustamäe rühm, Õismäe üksikjagu, Veskimetsa üksikjagu, osa Lilleküla rühma ning Tehnola rühm, mis koosnes Tallinna Tehnikaülikooli üliõpilastest. Aastatel 2004-2009 kuulus Lääne malevkonna koosseisu Tallinna maleva orkester.. Tõnu Märss Tallinna Maleva lähiajalugu. Kaitseliidu Tallinna maleva Lääne malevkonna koduleht Kaitseliidu Tallinna maleva koduleht.
Sadama malevkond

Sadama malevkond oli Kaitseliidu Tallinna maleva eksterritoriaalne allüksus. 1939. aastal kuulus Sadama malevkonda 239 liiget. Sadama malevkond taasloodi 1994. aastal. 2004. aasta algul nimetati Sadama malevkond Meredivisjoniks. Malevkonna lipu sinisel lipukangal oli valge noolrist, mille peal kuldsest ankruketist ümbritsetud tumesinine sõõr, mille mõlemast küljest eendub hõbedane kindlusemüür sakmelise torniga. Nende vahel oli püstiasendis hõbedane mõõk. Vardapoolses ülemises nurgas asetses Kaitseliidu embleem. Tõnu Märss. Maleva lähiajalugu. Kaitseliidu Tallinna maleva koduleht. Kaitseliidu Tallinna Maleva Sadama malevkonna lipu kirjeldus. Kaitseministri 26. juuni 2002. a määrus nr 11. Riigi Teataja Lisa, 02.08.2002, 85, 1325
Sherlock Holmesi memuaarid

"Sherlock Holmesi memuaarid" (inglise keeles The Memoirs of Sherlock Holmes) on üheteistkümnest Arthur Conan Doyle'i jutustustest koosnev kogumik, milles uurivad ja lahendavad erinevaid juhtumeid detektiiv Sherlock Holmes ja doktor Watson. Esimene kogumik "Sherlock Holmesi memuaarid" avaldati Inglismaal 13. detsembril 1893 George Newnes Ltd. kirjastuse poolt. Ameerika Ühendriikides ilmus kogumik 1894 aastal. Briti kogumikesse on lisatud jutustus "Pappkarbi mõistatus" (The Adventure of the Cardboard Box, 1893). Ameerika kirjastused paigutavad selle loo kogumikku "Viimane kummardus" (His Last Bow). Eestikeelsetes väljaannetes on järgitud Ameerika kirjastusi. "Hõbelauk" (The Adventure of Silver Blaze, 1892) "Kollane nägu" (The Adventure of the Yellow Face, 1893) "Maaklerikontori ametnik" (The Adventure of the Stockbroker's Clerk, 1893) "Gloria Scott" (The Adventure of the Gloria Scott, 1893) "Musgrave'i rituaal" (The Adventure of the Musgrave Ritual, 1893) "Reigate'i mõistatus" (The Adventure of the Reigate Squire, 1893) "Vigane mees" (The Adventure of the Crooked Man, 1893) "Laevastikuleping" (The Adventure of the Naval Treaty, 1893) "Kodune patsient" (The Adventure of The Resident Patient, 1893) "Kreeka keele tõlk" (The Adventure of the Greek Interpreter, 1893) "Viimane juhtum" (The Adventure of the Final Problem, 1893) "Sherlock Holmesi seiklused" (Varrak 1993; tõlkija Krista Kaer) "Sherlock Holmesi lood" 1. osa (Varrak 2003; tõlkijad Ester Heinaste, Krista Kaer, Villem Pedajas, ja A. Tann) "Sherlock Holmesi lühijutud" (Varrak 2010; tõlkija Krista Kaer) "Sherlock Holmesi ja doktor Watsoni seiklused" The Memoirs of Sherlock Holmes. The Complete Sherlock Holmes. Camden House